Tempada 2015-16 do Campionato suízo de hóckey a patíns

A **tempada 2015-16 da NLA** foi a 94ª edición do Campionato suízo de hóckey a patíns. A competición comezou o día 9 de setembro de 2015 e a liga regular finalizou o 2 de abril de 2016 co RHC Diessbach á cabeza da competición. Os *play-offs* comezaron o 9 de abril de 2016 e finalizaron o 28 de maio de 2016 coa disputa da final.
Ao finalizar a tempada o RHC Diessbach alzou o seu segundo título de liga logo do conquistado na tempada 2012-13, mentres que o RHC Vordemwald descendeu á segunda categoría, a LNB, logo de finalizar na derradeira posición da clasificación e perder no *play-out* fronte ao RHC Wimmis. Pola súa banda Kissling Pascal (Diessbach) converteuse no máximo goleador da competición tras anotar un total de 42 goles (27 na liga regular e 15 nos *play-offs*).

## Equipos 
Na tempada 2015-16 participaron na competición un total de dez equipos: nove deles foron equipos suízos e un foi alemán (RSV Weil). Entre os equipos suízos houbo unha destacada presenza de equipos procedentes do Cantón de Berna, que achegou un terzo dos equipos suízos en competición.

## Liga regular 
A liga regular da NLA comezou o 9 de setembro de 2015 coa disputa da primeira xornada e finalizou o 2 de abril de 2016 tras completarse as 18 xornadas. O sistema de puntuación empregado non permite os empates e outorga os seguintes puntos:

* Vitoria: 3 puntos.
* Vitoria finalizado o tempo regulamentario: 2 puntos.
* Derrota finalizado o tempo regulamentario: 1 punto.
* Derrota: 0 puntos.

Ao final da liga regular o RHC Diessbach proclamouse campión da mesma, liderando a táboa clasificatoria cun total de 47 puntos, o que supón unha vantaxe de 14 puntos respecto do segundo clasificado, o Montreux HC, e tendo perdido tan só dous partidos. Pola súa banda, o RHC Vordemwald pechou a táboa con tan só catro vitorias e 11 puntos.

### Clasificación 

#### Lenda 
### Resultados 
Fonte: Federación Suíza de Hóckey a Patíns

### Máximos goleadores 
Ao final da liga regular o máximo goleador da competición foi Kissling Pascal, do RHC Diessbach cun total de 27 goles. A seguinte táboa mostra os cinco máximos goleadores da tempada:

## *Play-off* 
Á finalización da liga regular, os oito primeiros equipos da táboa clasificáronse para os *play-offs* polo título, que comezaron o 9 de abril de 2016. Todas as series consistiron en enfrontamentos ao mellor de tres encontros con vantaxe de campo para o equipo mellor clasificado na liga regular, coa excepción da final, que se disputou a partido único o 28 de maio de 2016 ás 21h no CIS Halle de Solothurn ante 1020 espectadores.

Logo dos *play-offs* o RHC Diessbach conseguiu alzarse co título de liga logo de derrotar ao Genève RHC na final por 4 goles a 1. O equipo de Xenebra chegaba á final sen perder ningún partido e tendo encaixado tan só 10 goles fronte aos 22 anotados nas dúas roldas anteriores. Pola súa banda, o equipo de Diessbach bei Büren precisara dos tres encontros da rolda de cuartos de final e semifinais. O máximo anotador dos *play-offs* foi Kissling Pascal, que anotou 15 goles en sete partidos para o RHC Diessbach.

### Cadro 
### Resultados 
Fonte: Federación Suíza de Hóckey a patíns

#### Cuartos 
;RHC Diessbach (2) vs RHC Uri (1)

----

----

;RS Basel (0) vs RSC Uttigen (2)

----

;Montreux HC (2) vs RC Biasca (1)

----

----

;Genève RHC (2) vs RSV Weil (0)

----

#### Semifinais 
;DRHC Diessbach (2) vs RSC Uttigen (1)

----

----

;Montreux HC (0) vs Genève RHC (2)

----

#### Final 
## *Play-out* 
Os dous últimos clasificados da liga regular foron o RHC Wimmis e o RHC Vordemwald, O máximo anotador das series pola permanencia na máxima categoría do hóckey a patíns suízo foi Wirth Dominic (RCH Wimmis), que anotou sete goles en dous partidos.

### Resultados 
----

----

## Notas 
## Véxase tamén 
### Ligazóns externas 
* Sitio web da Federación Suíza de Hókey a Patíns